Úradný vestník 226 E , 15/09/2005 S. 0341 - 0343



P6_TA(2004)0105 Uplatnenie článku 251 Zmluvy o ES * Legislatívne uznesenie Európskeho parlamentu o návrhu rozhodnutia Rady o uplatňovaní postupu uvedeného v článku 251 Zmluvy o založení Európskeho spoločenstva v niektorých oblastiach uvedených v hlave IV tretej časti tejto Zmluvy (15130/2004 — C6-0208/2004 — 2004/0816(CNS)) (Konzultačný postup) Európsky parlament, - so zreteľom na návrh Rady (15130/2004) [1], - so zreteľom na článok 67 ods. 2 druhá zarážka Zmluvy o ES, v súlade s ktorým Rada konzultovala s Parlamentom (C6-0208/2004), - so zreteľom na článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci (A6-0072/2004), 1. schvaľuje zmenené a doplnené znenie návrhu Rady; 2. vyzýva Radu, aby podľa toho zmenila a doplnila svoj návrh; 3. vyzýva na začatie zmierovacieho konania podľa spoločného vyhlásenia zo 4. marca 1975, ak má Rada v úmysle odchýliť sa od textu schváleného Parlamentom; 4. žiada Radu o opätovnú konzultáciu, ak má v úmysle podstatne zmeniť svoj návrh; 5. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Názov Návrh rozhodnutia Rady o uplatňovaní postupu uvedeného v článku 251 Zmluvy o založení Európskeho spoločenstva v niektorých oblastiach uvedených v hlave IV tretej časti tejto Zmluvy. | Návrh rozhodnutia Rady o vykonávaní článku 67 ods. 2 druhá zarážka Zmluvy o založení Európskeho spoločenstva | Pozmeňujúci a doplňujúci návrh 2 Odôvodnenie 7 (7) Európska rada však vyjadrila názor, že kým nevstúpi do platnosti Zmluva zakladajúca ústavu pre Európu, Rada by mala naďalej rozhodovať jednomyseľne, po konzultovaní s Európskym parlamentom, pri prijímaní opatrení v oblasti legálnej migrácie štátnych príslušníkov tretích krajín do členských krajín a medzi členskými štátmi, tak ako je uvedené v článku 63 ods. 3 písm. a) a ods. 4) Zmluvy. | (7) Členské štáty sa už pri podpise Zmluvy zakladajúcej ústavu pre Európu dňa 29. októbra 2004 dohodli, že opatrenia uvedené v článku 63 ods. 3 písm. a) a ods. 4) Zmluvy o ES, týkajúce sa legálnej imigrácie, sa nesmú dotknúť práva členských štátov stanoviť počet štátnych príslušníkov tretích krajín prichádzajúcich z tretích krajín, ktorým bude povolený vstup na ich územie s cieľom nájsť si prácu, buď ako zamestnanci, alebo samostatne zárobkovo činné osoby. | Pozmeňujúci a doplňujúci návrh 3 Odôvodnenie 10a (nové) | (10a) Je potrebné nevyhnutne a súrne zrušiť obmedzenia stanovené v článku 68 Zmluvy o ES týkajúce sa právomocí Súdneho dvora v oblastiach uvedených v hlave IV Zmluvy o ES; Európska rada preto už 5. novembra 2004 vyzvala Komisiu, aby po konzultovaní so Súdnym dvorom predložila návrh rozhodnutia Rady, na základe ktorého sa v súlade s článkom 225a Zmluvy o ES zriadi súdna komora pre žaloby týkajúce sa oblastí uvedených v tejto hlave IV. | Pozmeňujúci a doplňujúci návrh 4 Článok 1 odsek 2a (nový) | 2a Od 1. januára 2005 Rada pri prijímaní opatrení uvedených v článku 63 ods. 3 písm. a) a ods. 4) Zmluvy o ES rozhoduje v súlade s postupom ustanoveným v článku 251 tejto zmluvy. Ako bolo dohodnuté pri podpise Zmluvy zakladajúcej ústavu pre Európu dňa 29. októbra 2004, tieto opatrenia sa nesmú dotknúť práva členských štátov stanoviť počet štátnych príslušníkov tretích krajín prichádzajúcich z tretích krajín, ktorým bude povolený vstup na ich územie s cieľom nájsť si prácu, buď ako zamestnanci alebo samostatne zárobkovo činné osoby. | Pozmeňujúci a doplňujúci návrh 5 Článok 3a (nový) | Článok 3a Odo dňa účinnosti tohto rozhodnutia sa neuplatňujú odseky 1 a 2 článku 68 Zmluvy o ES. | [1] Zatiaľ neuverejnené v úradnom vestníku. --------------------------------------------------